Skjærtorsdag II

Punkter til prekenen med salmeforslag:
Liturgisk farge: Fiolett
	I
	2 Mos 12,1.3-8.11-14 
	Herren innstifter påskehøytiden

	
	1 Kor 5,6b-8
	Vårt påskelam er slaktet

	
	Matt 26,17-30 
	Det siste måltid

	II
	Jer 31,31-34 
	Den nye pakt

	
	Hebr 10,19-25
	Frimodighet og bekjennelse

	
	Luk 22,14-23 
	Nattverden

	III
	Salme 116,1-14
	Herren kom meg til hjelp

	
	1 Kor 11,23-26 
	Herrens måltid

	
	Joh 13,1-17 
	Jesus vasker disiplenes føtter

	FD
	Luk 22,14-23 
	Jesus innstifter nattverden


Tekstens sammenheng:
Før:  
Vi befinner oss midt i den høydramatiske fortellingen om Jesu siste påskefeiring på jorden. Inntoget i Jerusalem vakte oppmerksomhet, og Jesu opptreden i byen, særlig på tempelplassen vakte både nysgjerrighet, glede og sinne. Folket ville høre mer, Jerusalems religiøse ledere ville bli kvitt ham for godt. Judas hadde inngått en avtale med dem om å forråde ham mens Jesus og de andre forberedte seg på å feire det tradisjonelle påskemåltidet.
Etter:
Vår tekst avsluttes med at Jesus avslører at én av dem var en forræder. Det ble en krangel mellom dem om hvem det skulle være. Deretter kommer det ytterligere en diskusjon om hvem som skulle regnes som den største og Jesu avskjedsord til disiplene samt fortellingen om Getsemane og hvordan Jesus ble tatt til fange. 

Tekstens klangbunn i GT:
Røttene til GT er både dype og tydelige. Rammen er det jødiske påskemåltidet med det slaktede lammet, brødet og vinen er viktige ingredienser. Jesus feirer måltidet i samsvar med tradisjonen, men midt i det hele plasserer han seg selv som midtpunktet. Det kommer en ny pakt med røtter i den gamle der Jesu blod overtar for lammets blod, hans kropp brytes ned som brødet ble brutt til minne om trengslene i Egypt (2.Mos.12,39). Ordene fra Jesaja om Herrens lidende tjener klinger også med (Jes. 53,5 og 7).
Teksten i punkter:

1. Jesu lengsel: Fellesskap i påskens måltid.
2. Jesu kropp ødelegges, blodet flyter. Jesus er det endelige offer.
3. Jesu offer er det nye paktsgrunnlaget.
4. Utsagn om forræderi. 
Tekstens sammenhengende hovedbudskap:

Teksten vår er Lukas skildring av innstiftelsen av nattverden. Vi finner her mye av det som ligger i vår feiring nattverden i dag. Hovedbudskapet er at Jesus gir seg selv i døden og oppretter dermed en ny pakt som vi får del i ved å ta del i måltidet.
Tekstens oppmuntring/ løfte/ evangelium:

 Dette er min kropp (v.19) og dette er mitt blod, som utøses for dere (v.20).
Tekstens formaning/krav/lov:

Teksten stiller ingen krav til disiplene!
Sentrale temaer i prekenteksten (evt de andre):
Hva sier teksten(e)  (henvis med kapitel og vers)

- om Bibelen/Ordet? Jesu ord formidler; Dette er min..
- fellesskapet/de helliges samfunn?  Påskemåltidet.
- om nattverden?  V. 17-20
- om bekjennelsen?  Peter etter denne teksten.
- om tilgivelse? V.19-20.     
- om etterfølgelse/Guds ledelse?  V.14; Da tiden var inne.
- om Jesu soning/død og oppstandelse? V.19-20.   
- om gavemildhet/givertjeneste/tiende? Jesu offer.   
- om vårt håp? Jesu offer.    
Menneskenes reaksjon på tekstens budskap da det skjedde:

Jeg registrerer av teksten at Jesu venner ikke snakker mye om det overraskende i Jesu påskefeiring. De snakker helst om posisjoner og ikke minst om hvem som er forræder blant dem.
Hvilke handlinger kaller teksten oss til å gjøre i dag? 

      Jesus ber sine venner om å feire nattverden videre til minne om ham.

Språklige innspill/viktige ord:
       Pakt, Guds rike, Menneskesønnen, brødet og vinen. 

Noen innspill til teksten:
1)

Her kan nevnes en annen og ikke like opplagt tilknytning til GT. Det gjelder forskriften om at den som er årsak til blodsutgytelse selv skal frarøves livet, jfr. 1.Mos.9,6-7. På den måten er det stort alvor over vår nattverdfeiring i det vi tar inn over oss at vi er årsak til Kristi lidelse. Dermed er det en erkjennelse av å stå under dommen. Midt i dette ligger paradoksalt nok også frikjennelsen. Se ellers gjennomgangen for langfredagsteksten.
2)

Et annet viktig innspill kan være henvisningen til 1. Kor.10,14ff. Paulus gir her uttrykk for hva slags måltid nattverden er. Brødet og vinen gir oss del i Jesu kropp og hans blod. Dette er mer enn tegn og symboler, og strekker seg lenger enn det vi har kapasitet til å holde fast på. Å fortære Kristus er uttrykk for den ultimate forbrytelse, men samtidig holder måltidet oss i live.
For en kristen vil måltidets viktigste betydning være å si ja til skylden som hviler på oss, men et enda større ja til forsoningens glede.

3)

Ellers tror jeg det er viktig å understreke Jesu vilje og lengsel etter fellesskap som kommer til uttrykk i teksten. Det må bety at hans venner betyr noe for ham. De er viktige og svært verdifulle for ham. Når den skapningen han har satt til å ha fellesskap med ham er så skadet og formørket, griper han inn og gir seg selv til sine venner. Nattverden er derfor et vakkert uttrykk for Jesu barmhjertighet og godhet overfor mennesker han lengter etter å ha fellesskap med.
Minneord: Gjør dette til minne om meg (Luk 22,19).
Salmeforslag til gudstjenesten:

NoS 128, 121, S97  106 / NoS 146, 138, 308.

Luk 22,14-23
Spørsmål til samtale:

1. V. 15: Jesus har lengtet inderlig etter å feire dette måltidet. Hva forteller dette om hva som er viktig for Jesus? Er dette også viktig(st) for oss? 
2. Hva vil Jesus si disiplene og oss når han bryter brødet og deler vinen og sier at dette er hans legeme og blod?
3. Hva innebærer det at Jesus er det nye påskelammet i den nye pakten?
4. Hvorfor er Jesu offer bedre enn ofrene i den gamle pakt?

5. At Jesus gav sitt liv for oss, som avslutning av sin tjeneste her på jorden. Hva forteller det oss om den tjeneste vi er kalt til?

6. Hva har vi å takke for i dag?

Minneord: Gjør dette til minne om meg (Luk 22,19).
Egne notater: 

